को-ऑपरेटिव अधिकारी कुर्की करने पहुंचे तो बकायादारों ने चुकाए पैसे
फलौदी| सेंट्रलको-ऑपरेटिव बैंक शाखा फलौदी द्वारा सोमवार को 37 अवधिपार बकायादारों के विरुद्ध कुर्की कार्यवाही की गई। मुख्य प्रबंधक जोधपुर आरके व्यास ने बताया कि तीन साल से अवधिपार चल रहे बकायादारों के विरुद्ध कुर्की अभियान शुरू किया गया है जो कि बकाया वसूली तक जारी रहेगा। उन्होंने बताया कि सोमवार को टीम ने जालोड़ा, ढढू, मंडला में 37 बकायादारों के घर पहुंच कर कुर्की की कार्यवाही शुरू तो बकायादारों ने पैसे जमा करवाने शुरू दिए। उन्होंने बताया कि 25 बकायादारों ने मौके पर ही टीम को बकाया राशि का पूर्ण भुगतान कर दिया और 12 सदस्यों ने पार्ट भुगतान किया। इन सभी सदस्यों से लगभग 20 लाख रुपयों की वसूली हुई। कार्यवाही के दौरान अधिशाषी अधिकारी अनिल विश्नोई, उड़नदस्ता प्रभारी भंवरसिंह कुंपावत, शाखा प्रबंधक फलौदी ओमप्रकाश विश्नोई,शाखा प्रबंधक बाप मोहनसिंह, ऋण पर्यवेक्षक माधाराम, दिलीपसिंह, मोहनसिंह शस्त्र पुलिस टीम उपस्थित रही। शाखा प्रबंधक ओमप्रकाश विश्नोई ने बताया कि सभी ऋणी सदस्य समय पर अपने ऋण का चुकारा कर वसूली कुर्की कार्यवाही से बचें।
hin_Deva hin_Deva